Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Direkcije za civilno zrakoplovstvo Bosne i Hercegovine Ministarstva komunikacija i prometa Bosne i Hercegovine, raspisuje

**INTERNI OGLAS**

**za popunjavanje radnih mjesta državnih službenika**

**u Direkciji za civilno zrakoplovstvo Bosne i Hercegovine**

SEKTOR ZA BEZBJEDNOST LETENјA I VAZDUHOPLOVNU BEZBJEDNOST

Odsjek za zrakoplovnu bezbjednost

**Radno mjesto: 1/01 Šef Odsjeka za zrakoplovnu bezbjednost - AVSEC - INSPEKTOR**

**Opis poslova i zadataka:** Provodi odredbe Zakona o zrakoplovstvu BiH. Odgovoran je za pravovremeno, zakonito, pravilno i kvalitetno obavlјanje poslova Odsjeka. Raspoređuje poslove iz djelokruga Odsjeka na neposredne izvršioce i pruža izvršiocima potrebnu stručnu pomoć u radu. Prati međunarodne standarde i preporučenu praksu iz oblasti zrakoplovne bezbjednosti i vrši njihovu primjenu u domaće zakonodavstvo. Izrađuje prijedloge podzakonskih akata iz oblasti zrakoplovne bezbjednosti. Izrađuje prijedloge za pobolјšanje organizacije i metoda rada u okviru nadležnosti za oblast zrakoplovne bezbjednosti. Koordinira aktivnosti inspektora za zrakoplovnu bezbjednost. Izrađuje i provodi planove za redovne i vanredne inspekcijske nadzore. Obavlјa i druge poslove po nalogu zamjenika generalnog direktora. Za svoj rad odgovoran je zamjeniku generalnog direktora.

**Posebni uslovi:** Tehnički ili društveni fakultet VII stepen; najmanje 4 godine radnog iskustva u civilnom zrakoplovstvu; stručni (upravni ) ispit; osnovni ili napredni kurs iz oblasti bezbjednosti civilnog zrakoplovstva akreditovan od strane ICAO/ECAC; znanje rada na računaru MS Office; znanje engleskog jezika.

**Status:** državni službenik-šef unutrašnje organizacione jedinice.

**Broj izvršilaca:** jedan (1) izvršilac.

**Mjesto rada**: Banja Luka.

SEKTOR ZA VAZDUHOPLOVNU NAVIGACIJU I AERODROME

Odsjek za aerodrome

**Radno mjesto: 1/02 Šef Odsjeka za aerodrome - AGA - INSPEKTOR**

**Opis poslova i zadataka:** Provodi odredbe Zakona o vazduhoplovstvu BiH. Odgovoran je za pravovremeno, zakonito, pravilno i kvalitetno obavlјanje poslova Odsjeka. Raspoređuje poslove iz djelokruga Odsjeka na neposredne izvršioce i pruža izvršiocima potrebnu stručnu pomoć u radu. Prati međunarodne standarde i preporučenu praksu iz oblasti aerodroma i vrši njihovu primjenu u domaće zakonodavstvo. Izrađuje prijedloge podzakonskih akata iz oblasti aerodroma. Izrađuje prijedloge za pobolјšanje organizacije i metoda rada u okviru nadležnosti za oblast aerodroma. Vrši nadzor korišćenja aerodroma i letilišta kao i projektovanja, izgradnje i rekonstrukcije aerodroma i objekata u zoni aerodroma. Koordinira aktivnosti vazduhoplovnih inspektora za aerodrome. Izrađuje i provodi planove za redovne i vanredne inspekcijske nadzore. Obavlјa i druge poslove po nalogu zamjenika generalnog direktora. Za svoj rad odgovoran je zamjeniku generalnog direktora.

**Posebni uslovi:** Saobraćajni fakultet - odsjek za vazdušni saobraćaj i transport ili tehnički fakultet – vazduhoplovnog smjera VII stepen; najmanje 4 godine radnog iskustva u civilnom vazduhoplovstvu; stručni ( upravni) ispit; osnovni ili napredni kurs iz oblasti civilnog vazduhoplovstva akreditovan od strane ICAO/ECAC; znanje rada na računaru MS Office; znanje engleskog jezika.

**Status:** državni službenik-šef unutrašnje organizacione jedinice.

**Broj izvršilaca:** jedan (1) izvršilac.

**Mjesto rada**: Banja Luka.

***Na ovaj oglas mogu se prijaviti samo lica zaposlena kao državni službenici u Direkciji za civilno zrakoplovstvo Bosne i Hercegovine***

***Napomena za sve kandidate:***

* Komisija za izbor bira kandidate na osnovu podataka iz prijave, kao i znanja i sposobnosti pokazanih na stručnom ispitu koji se za kandidate prijavljene na interni oglas sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diploma prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
* Za sprovođenje konkursne procedure po ovom Internom oglasu formirat će se jedna (1) Komisija za izbor.

**Potrebni dokumenti:**

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o položenom osnovnom ili naprednom kursu iz oblasti bezbjednosti civilnog zrakoplovstva akreditovanog od strane ICAO/ECAC (samo za poziciju 1/01;
* dokaza o položenom osnovnom ili naprednom kursu iz oblasti civilnog vazduhoplovstva akreditovanog od strane ICAO/ECAC (samo za poziciju 1/02);
* dokaza o traženom znanju stranog jezika;
* dokaza o traženom nivou znanja rada na računaru.

**II Svojeručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba. Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs" \l "PO) ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

**Obratiti pažnju na slјedeća dokumenta koja ne treba dostavlјati, jer ista ne mogu služiti kao valјan dokaz:**

* Uvjerenje o diplomiranju starije od godinu dana. Univerzitetske diplome akademskog zvanja magistra ili ekvivalenta, akademskog zvanja doktora ili ekvivalenta ili dr. slične diplome, ukoliko iste nisu eventualno tražene u posebnim uslovima teksta oglasa. Iste ne mogu dokazati stečeno zvanje završenog dodiplomskog (osnovnog) studija. Ne dostavlјati univerzitetsku diplomu bez dodatka diplomi ukoliko je visoko obrazovanje stečeno po Bolonjskom sistemu studiranja.
* U pogledu dokazivanja državlјanstva i starosne dobi ne treba dostavlјati kopiju lične karte, obavještenje da je uveden u evidenciju prebivališta – boravišta sa ličnim podacima (obrazac prijava/odjava), nevažeće uvjerenje o državlјanstvu, odnosno, uvjerenje starije od šest mjeseci od dana izdavanja od strane nadležnog organa.
* U pogledu dokazivanja stručnog upravnog ispita odnosno javnog ispita ne dostavlјati uvjerenja stručnih ispita u okviru drugih struka, uvjerenja o položenom ispitu za sudiju za prekršaje i sl.
* U pogledu radnog iskustva ne dostavlјati: radnu knjižicu jer ista ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, takođe neće biti uzete u razmatranje, jer radni staž predstavlјa samo vrijeme koje zaposlenik provede u radnom odnosu, isti ne može dokazati o kojoj vrsti radnog iskustva je riječ; ugovor o radu, ugovor o obavlјanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa - isti dokazuju samo početak/prestanak radnog angažmana i naziv radnog mjesta, ne i kontinuitet istog; sporazum, preporuke ili druge slične isprave ukoliko ne sadrže sve elemente potvrde/uvjerenja, uvjerenja izdata od strane nadležnog zavoda/fonda za PIO/MIO o podacima registrovanim u matičnoj evidenciji bez potvrde nadležnog zavoda/fonda za PIO/MIO gdje je navedena i razjašnjena šifra zanimanja. Takođe, ne dostavlјati dokumenta koja ne sadrže elemente potvrde ili uvjerenja, odnosno dokumenta u kojima nije decidno navedeno sledeće: osnovne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažovanja, te ostalim relevantnim podacima za dokazivanje tražene vrste radnog iskustva.
* U pogledu dokazivanja nivoa znanja stranog jezika ili rada na računaru ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje znanje stranog jezika ili rada na računaru jer isti nije registrovan za obavljanje te djelatnosti, te takvi dokazi nisu valjani. Ne dostavljati svjedočanstva o završenim razredima srednje škole.
* Nepotpisan, nepopunjen, ispravlјen ili izmijenjen prijavni obrazac.

Za dodatne informacije, u pogledu potrebne dokumentacije, kandidati se upućuju na službenu internet stranicu Agencije za državnu službu BiH (www.ads.gov.ba), link Konkursi/Stop greškama u prijavama.

Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21), čiji je sastavni dio Okvir kompetencija.

Sve tražene dokumente treba dostaviti najkasnije do **16.07.2021. godine**, putem poštanske službe preporučenom pošiljkom na adresu:

**Direkcija za civilno zrakoplovstvo Bosne i Hercegovine**

**“Interni oglas za popunjavanje radnih mjesta državnih službenika u Direkciji za civilno zrakoplovstvo Bosne i Hercegovine “**

**V kozarske brigade 18, 78000 Banja Luka**

Ispunjavanje uslova utvrđenih ovim oglasom računa se sa danom predavanja prijave.Nepotpune, neblagovremene i neuredne prijave, prijave kandidata koji ne ispunjavaju uslove ovog Oglasa, kao i kopije tražene dokumentacije koje nisu ovjerene, neće se uzimati u razmatranje.